‘กรุงศรี’จับประกันใส่กล่องขาย
ลูกค้าซื้อผ่านเคาน์เตอร์แบงก์โชว์วินาศภัยยันคุ้มครองชีวิต
20 ส.ค. 2554

ลูกค้าซื้อผ่านเคาน์เตอร์แบงก์โชว์วินาศภัยยันคุ้มครองชีวิต
 ธนาคารกรุงศรี อยุธยา ติดใจประกันใส่กล่องขายดี เล็งขยายสู่แบบประกันชีวิต คาดเริ่มได้ไตรมาส 3 นี้
นายกฤษณ์ จันทโนทก ผู้จัดการฝ่ายอาวุโส สายธุรกิจเงินฝากและการลงทุนและประกันภัยธนพัทธ์ ธนาคารกรุงศรีอยุธยา เปิดเผยว่า ธนาคารมีแผนจะนำแบบประกันชีวิตมาใส่กล่อง เพื่อเสนอขายให้กับลูกค้าผ่านเคาน์เตอร์สาขาธนาคาร เช่นเดียวกับแบบประกันวินาศภัยที่ทำสำเร็จ และได้รับการตอบรับจากลูกค้าเป็นอย่างดี โดยแบบประกันที่นำมาใส่กล่องขายต้องมีรูปแบบที่ไม่ซับซ้อนและเข้าใจง่าย ซึ่งหากธนาคารสามารถนำแบบประกันชีวิตมาใส่กล่องขายให้กับลูกค้าได้ ก็จะเป็นส่วนหนึ่งที่ทำให้ในปีนี้ธนาคารมีเบี้ยประกันรับรวมเป็น 6,000ล้านบาท เติบโต 30% ได้ตามที่ตั้งเป้าไว้
อย่างไรก็ตาม ธนาคารต้องมีการต้องหารือกับพันธมิตรทั้งหมดใหม่ เพื่อให้รูปแบบการทำประกันชีวิตง่ายสามารถใส่กล่องได้ ซึ่งแบบประกันชีวิตต่างจากประกันวินาศภัย เพราะมีเรื่องสุขภาพ มีความเสี่ยงเข้ามาเกี่ยวข้อง 
นอกจากนี้ ยังต้องขึ้นกับความพร้อมของบริษัทประกันชีวิตด้วยว่าจะรับความเสี่ยงได้อย่างไรบ้าง มีความคุ้มค่าหรือไม่ คาดว่าจะเสนอจะเริ่มขายให้กับลูกค้าได้ในช่วงไตรมาส 3 นี้ 
นายกฤษณ์ กล่าวว่า ธนาคารยังจะปรับรูปแบบพันธมิตรทางธุรกิจใหม่ ด้วยการเพิ่มจำนวนบริษัทประกันเพื่อรองรับความต้องการของลูกค้า รวมถึงการปรับรูปแบบประกันให้สอดคล้องกับสถานการณ์ว่าต้องมีการเพิ่ม หรือลดแบบประกันที่วางขายอยู่หรือไม่ 
ทั้งนี้ ในช่วงไตรมาสแรกที่ผ่านมาธนาคารได้เบี้ยรับรวมจากธุรกิจแบงก์แอสชัวรันส์ประมาณ 1,800 ล้านบาท เติบโตจากช่วงเดียวกันของปีก่อนประมาณ 20% ถือว่าเป็นไปตามเป้าหมายที่วางไว้ โดยมีสัดส่วนเบี้ยปีแรก 60% และเบี้ยต่ออายุ 40% 
สำหรับรายได้หลักยังมาจากเบี้ยประกันชีวิต 70% เน้นแบบประกันออมทรัพย์ที่ให้ความคุ้มครองและชำระเบี้ยไม่เกิน 15 ปี พันธมิตรหลักได้แก่ บริษัท อยุธยา อลิอันซ์ ซี.พี. ประกันชีวิต หรือเอเอซีพี และบริษัท อเมริกันอินเตอร์แนชชั่นแนลแอสชัวรันส์ หรือเอไอเอ ส่วนอีก 30% เป็นเบี้ยประกันวินาศภัย ที่ขายให้กับบริษัท ศรีอยุธยาประกันภัย m